Държавен вестник, бр. 107, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  107
Чл. 25. Най-малко веднъж на всеки три ме­
сеца в Комисията по конституционни и правни 
въпроси се провежда обсъждане с участието на 
главния прокурор във връзка с прилагането на 
закона и дейността на прокуратурата и разслед­
ващите органи, включително законодателни 
промени, ресурсна осигуреност, затруднения, 
свързани с осъществяване функциите на тези 
органи, резултати в борбата с престъпността, 
в т. ч. корупция, взаимодействие с разследва­
щите органи. Обсъждане във връзка с прила­
гането на закона и дейността на поверените 
им институции се провежда и по инициатива 
на председателя на Върховния касационен съд, 
председателя на Върховния административен 
съд или главния прокурор. За резултатите от 
обсъжданията комисията изготвя доклад, който 
се предоставя на народните представители.
Чл. 26. (1) Постоянните комисии разглеждат 
законопроекти, годишната програма по чл. 116, 
проекти за решения, декларации и обръщения 
и други предложения, разпределени им от 
председателя на Народното събрание, изготвят 
доклади, предложения и становища по тях.
(2) Постоянните комисии може да възлагат 
по чл. 17 от Финансовите правила по бюджета 
на Народното събрание извършването на пос­
ледваща оценка на въздействието на законите, 
която има за цел установяване на тяхната 
ефективност и степен на постигане на целите.
(3) Постоянните комисии, в съответствие 
със своя предмет на дейност, наблюдават 
степента на усвояване и целесъобразното и 
законосъобразното изразходване на средства 
от фондовете и програмите на Европейския 
съюз, като предоставят информацията на Ко­
мисията по европейските въпроси и контрол 
на европейските фондове.
(4) Постоянните комисии, в съответствие 
със своя предмет на дейност, наблюдават за 
законосъобразното и целесъобразното израз­
ходване на средствата от държавния бюджет, 
като предоставят получената информация на 
подкомисията за контрол на публичните сред­
ства, както и на Комисията по превенция и 
противодействие на корупцията.
(5) За осъществяване на задълженията си 
по предходните алинеи постоянните комисии, 
освен възможността да привличат експерти в 
съответната сфера, могат да искат изслушване 
на съответния ресорен министър по конкретни 
въпроси.
Чл. 27. (1) Държавните органи и длъж­
ностните лица от държавната и общинската 
администрация, членовете на управителни 
и контролни органи на търговски дружества 
или други юридически лица с държавно или 
общинско участие и гражданите са длъжни да 
предоставят при поискване всички сведения и 
документи, както и становища, необходими за 
дейността на постоянните комисии, в указан 
от комисията срок.
(2) По искане на една трета от членове­
те на комисията председателят є е длъжен 
незабавно да отправи искане до държавните 
органи и длъжностните лица от държавната и 
общинската администрация да присъстват на 
заседание на комисията.
(3) Длъжностните лица и гражданите, кога­
то са поканени, са длъжни да се явяват пред 
парламентарните комисии.
(4) Министерският съвет изпраща до На­
родното събрание, незабавно след приемането 
им, всички актове, които представляват кла­
сифицирана информация и не подлежат на 
обнародване, когато се отнасят до:
1. определяне на основен интерес или други 
въпроси във връзка с изключенията по чл. 13, 
ал. 1, т. 13, букви „а“, „е“ и „ж“ от Закона за 
обществените поръчки;
2. периодични доклади на службите за си­
гурност, когато закон не предвижда тяхното 
внасяне в Народното събрание;
3. назначения и освобождаване на ръково­
дители на службите за сигурност.
Чл. 28. (1) В началото на заседанията на 
постоянните комисии, всеки първи вторник, 
първа сряда или четвъртък на месеца, ресорните 
министри се явяват пред съответните коми­
сии и отговарят на актуални устни въпроси, 
отправени от членове на комисиите на самото 
заседание. Отправените въпроси трябва да се 
отнасят до конкретни политики и не могат да 
съдържат искания за предоставяне на подробни 
числови данни.
(2) Всяка парламентарна група има право 
на два актуални устни въпроса, а народните 
представители, нечленуващи в парламентарна 
група – общо на два въпроса.
(3) Ресорният министър, към когото е отпра­
вен въпросът, отговаря веднага след задаването 
му. В случай на отсъствие на министъра пора­
ди болест или командировка извън страната, 
председателят на комисията съгласувано с него 
определя заседанието, на което ще отговаря на 
актуални устни въпроси.
(4) Редът за задаване на актуалните уст­
ни въпроси по ал. 1 се определя съобразно 
числеността на парламентарните групи по 
низходящ ред, като последен в реда е народен 
представител, нечленуващ в парламентарна 
група. Задаването на вторите въпроси е по 
същия ред след изчерпване на процедурата по 
зададените първи въпроси.
(5) Времето за изложение на въпроса е до 
2 минути. Отговорът на министъра е до 3 ми­
нути. Народният представител, задал въп­роса, 
има право на реплика до 2 минути, а минис­
търът – на дуплика, също до 2 минути.
Чл. 29. (1) Заседанията на постоянните ко­
мисии са редовни и извънредни. Постоянните 
комисии провеждат редовни заседания от 
вторник до петък, най-малко веднъж месечно.
(2) Дневният ред, периодичността и продъл­
жителността на заседанията на комисиите се 
определят от тях.
(3) Постоянната комисия се свиква на 
заседание заедно с проект на дневен ред от